வீட்டோட மாப்பிள்ளை

வீட்டோட மாப்பிள்ளை (Veettoda Mappillai) என்பது 2001 ஆம் ஆண்டு வெளியான தமிழ்த் திரைப்படம் ஆகும்.  இந்திய தமிழ் மொழி நகைச்சுவை நாடகத் திரைப்படமான இத்திரைப்படம் வி.சேகரால் எழுதி இயக்கப்பட்டது. நெப்போலியன் மற்றும் ரோஜா நடித்துள்ள இப்படத்தில் விஜயகுமார், சார்லி, வையாபுரி, கல்பனா, கோவை சரளா, தலைவாசல் விஜய் ஆகியோர் துணை வேடங்களில் நடிக்கின்றனர். 2001 ஆம் ஆண்டு செப்டம்பர் மாதம் 14 ஆம் தேதி வெளியிடப்பட்டது.

இப்படத்திற்கு இசையமைப்பாளர் தேவா இசையமைத்திருந்தார்.

 வகை 
குடும்பப்படம்

 கதை 

ஓட்டல் நடத்தும் ஒரு பெரியவருக்கு மூன்று மகள்கள், ஒரு மகன். மகன் இளவயதில் கோபித்துக் கொண்டு வீட்டிலிருந்து வெளியேறுகிறான். முதல் இரண்டு மகள்களுக்கும் மணமுடித்த மாப்பிள்ளைகள் வேலைக்குச்  செல்லாமல் மாமனார் உழைப்பில் வாழ்கின்றனர். தனது ஓட்டலில் நாணயமாக இருக்கும் வாலிபனை மூன்றாவது மகளுக்கு மணமுடித்துக் கொடுக்கிறார். மருமகனாக வந்தவர் வீட்டோடு  மாப்பிளையாய் இருந்து ஓட்டல் பொறுப்பை ஏற்று நடத்துகிறார். நல்ல வருவாயும் ஈட்டி தருகிறார். இந்நேரம் திரும்பி வரும் மகன் , பிரச்சனைகளைக் கொண்டுவர குடும்பம் சிதைகிறது.தனது தவற்றை உணர்ந்து பெரியவரின் பெற்ற மகனும் திருந்தி, மகனாய் வந்த மாப்பிள்ளை மீண்டும் குடும்பத்துடன் இணைவதைச் சொல்லும் திரைச்சித்திரம்.
 மேற்கோள்கள் 

 வெளி இணைப்புகள் 


பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:சார்லி நடித்த திரைப்படங்கள்